USC แจงความเสียหายน้ำท่วมที่โคราช
เบื้องต้นคาดใช้เวลาซ่อมแซมโรงงานของบริษัทและบริษัทย่อย 2 เดือน
3 พ.ย. 2553

เบื้องต้นคาดใช้เวลาซ่อมแซมโรงงานของบริษัทและบริษัทย่อย 2 เดือน 
บริษัท ยูนิเวอร์แซล สตาร์ช (USC) รายงานกับตลาดหลักทรัพย์แห่งประเทศไทยว่า จากสถานการณ์การเกิดอุทกภัยครั้งใหญ่ของจังหวัดนครราชสีมา โดยเฉพาะที่ อ.พิมายซึ่งเป็นที่ตั้งของโรงงานของบริษัท และบริษัทย่อย คือ ไทยวา อัลฟาสตาร์ช 
อย่างไรก็ตามปัจจุบันระดับน้ำเริ่มลดลง และสถานการณ์เริ่มกลับเข้าสู่ภาวะปกติแล้ว บริษัทจะทำการประเมินความเสียหายทั้งหมดที่เกิดขึ้น แต่เบื้องต้นบริษัทคาดว่าจะต้องใช้เวลาในการซ่อมแซมอย่างน้อย 2 เดือน โดยจะสามารถเปิดดำเนินการได้ภายในต้นเดือน ม.ค. ปี 2554
อนึ่ง ความเสียหายที่เกิดขึ้น บริษัทได้ทำประกันภัยคุ้มครองไว้แล้วทั้งบริษัทและบริษัทย่อย ทั้งนี้ความเสียหายดังกล่าวมีผลกระทบต่อคำสั่งซื้อสินค้าล่วงหน้าในช่วงนี้ของบริษัทเพียงเล็กน้อยเท่านั้น สำหรับคำสั่งซื้อที่บริษัทรับไว้ก่อนเกิดอุทกภัย บริษัทยังคงสามารถส่งสินค้าให้แก่ลูกค้าได้ตามปกติ